CELEX: 32021D2073
Language: da
Date: 2021-11-25 00:00:00
Title: Rådets afgørelse (FUSP) 2021/2073 af 25. november 2021 til støtte for at fremme Organisationen for Forbud mod Kemiske Våbens (OPCW's) operationelle effektivitet gennem satellitbilleder

26.11.2021   
               
               
                  DA
               
               
                  Den Europæiske Unions Tidende
               
               
                  L 421/65
               
            
         RÅDETS AFGØRELSE (FUSP) 2021/2073
         af 25. november 2021
         til støtte for at fremme Organisationen for Forbud mod Kemiske Våbens (OPCW's) operationelle effektivitet gennem satellitbilleder
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Det Europæiske Råd vedtog den 12. december 2003 EU's strategi mod spredning af masseødelæggelsesvåben (»EU's strategi«), hvis kapitel III indeholder en liste over foranstaltninger til bekæmpelse af en sådan spredning.
                  
               
                     (2)
                  
                  
                     EU's strategi understreger den centrale rolle, som konventionen om forbud mod udvikling, fremstilling, oplagring og anvendelse af kemiske våben og sådanne våbens tilintetgørelse (CWC) og Organisationen for Forbud mod Kemiske Våben (OPCW) spiller i bestræbelserne på at opnå en verden uden kemiske våben. Målsætningerne i EU's strategi supplerer OPCW's målsætninger i forbindelse med denne organisations ansvar for gennemførelsen af CWC.
                  
               
                     (3)
                  
                  
                     Rådet vedtog den 22. november 2004 fælles aktion 2004/797/FUSP (1) om støtte til OPCW's aktiviteter. Nævnte fælles aktion blev ved sit udløb efterfulgt af Rådets fælles aktion 2005/913/FUSP (2), som blev efterfulgt af Rådets fælles aktion 2007/185/FUSP (3). Fælles aktion 2007/185/FUSP blev efterfulgt af Rådets afgørelse 2009/569/FUSP (4), 2012/166/FUSP (5), 2013/726/FUSP (6), (FUSP) 2015/259 (7), (FUSP) 2017/2302 (8), (FUSP) 2017/2303 (9), (FUSP) 2019/538 (10) og (FUSP) 2021/1026 (11).
                  
               
                     (4)
                  
                  
                     Afgørelse (FUSP) 2017/2303 muliggjorde bl.a. støtte til, at OPCW kunne tilgå satellitbilleder og billedanalyser fra EU-Satellitcentret (Satcen).
                  
               
                     (5)
                  
                  
                     Rådet vedtog den 10. december 2018 afgørelse (FUSP) 2018/1943 (12), hvori der fastsattes en omkostningsfri forlængelse på 12 måneder af gennemførelsesperioden for afgørelse (FUSP) 2017/2303.
                  
               
                     (6)
                  
                  
                     Rådet vedtog den 9. december 2019 Rådets afgørelse (FUSP) 2019/2112 (13), hvori der fastsattes en omkostningsfri forlængelse på yderligere 12 måneder af gennemførelsesperioden for afgørelse (FUSP) 2017/2303.
                  
               
                     (7)
                  
                  
                     Med gennemførelsen af afgørelse (FUSP) 2017/2303 har OPCW indrettet sig efter at kunne benytte de unikke oplysninger, som Satcens billedanalyse giver i forbindelse med både missionsplanlægning og informationsanalyse.
                  
               
                     (8)
                  
                  
                     Der er behov for at fremme OPCW's operationelle effektivitet ved fortsat at lade organisationen tilgå Satcens sattelitbilleder og billedanalyse til støtte for de aktiviteter, der er omfattet af OPCW's mandat, og OPCW's missioner efter udløbet af gennemførelsesperioden for afgørelse (FUSP) 2017/2303 —
                  
               VEDTAGET DENNE AFGØRELSE:
         
            Artikel 1
            
               1.   Med henblik på at sikre en umiddelbar og praktisk anvendelse af visse af elementerne i EU's strategi støtter Unionen OPCW-projektet om at fremme organisationens operationelle effektivitet ved hjælp af satellitbilleder og billedanalyser fra Satcen med følgende målsætninger:
               
                           —
                        
                        
                           udvide OPCW's kapacitet til at støtte de aktiviteter, der er omfattet af OPCW's mandat (holdet, der undersøger erklæringerne (DAT), undersøgelsesmissionen (FFM), undersøgelses- og identifikationsholdet (IIT) osv.), ved hjælp af billedanalyser som en kilde til dokumentation eller bekræftelse af resultater, og
                        
                     
                           —
                        
                        
                           anvende målrettet billedanalyse på områder af interesse (steder, ruter osv.) ved planlægning af missioner, der er omfattet af OPCW's mandat (tilfælde af påstået brug (IAU), anfægtelsesinspektioner (CI), tekniske bistandsbesøg (TAV) osv.) for at øge sikkerheden og tilliden til verifikationsnøjagtigheden.
                        
                     
            
               2.   I forbindelse med stk. 1 er de aktiviteter i OPCW-projektet, som Unionen støtter, og som overholder de i kapitel III i EU's strategi omhandlede foranstaltninger, følgende:
               
                           —
                        
                        
                           sætte OPCW i stand til via billedkapacitet effektivt at føre passende tilsyn og foretage den nødvendige rapportering til OPCW's politikforberedende organer (eksekutivrådet og Konferencen af Deltagende Stater), og
                        
                     
                           —
                        
                        
                           sætte OPCW i stand til via billedkapacitet præcist, effektivt og sikkert at gennemføre verifikationsaktiviteter og yde den ønskede bistand til de deltagende stater.
                        
                     
            
               3.   Det i stk. 1 omhandlede projekt vedrører tilrådighedsstillelse af bl.a. situationskendskabsprodukter vedrørende FFM's sikkerhed, herunder vejnettets beskaffenhed, gennem levering af satellitbilledprodukter fra Satcen til OPCW.
            
            
               4.   Projektdokumentet i bilaget indeholder en nærmere beskrivelse af de i stk. 2 omhandlede aktiviteter, som Unionen støtter.
            
         
         
            Artikel 2
            
               1.   Unionens højtstående repræsentant for udenrigsanliggender og sikkerhedspolitik (»HR«) er ansvarlig for gennemførelsen af denne afgørelse.
            
            
               2.   Den tekniske gennemførelse af det i artikel 1 omhandlede projekt varetages af OPCW's tekniske sekretariat (»det tekniske sekretariat«). Det udfører denne opgave under HR's ansvar og tilsyn. HR indgår med henblik her på de nødvendige ordninger med det tekniske sekretariat.
            
         
         
            Artikel 3
            
               1.   Det finansielle referencegrundlag for gennemførelsen af det i artikel 1 omhandlede projekt er på 1 593 353,22 EUR.
            
            
               2.   De udgifter, der finansieres over beløbet i stk. 1, forvaltes i overensstemmelse med de procedurer og regler, der gælder for Unionens almindelige budget.
            
            
               3.   Kommissionen overvåger, at de i stk. 2 omhandlede udgifter forvaltes korrekt. Med henblik herpå indgår Kommissionen den nødvendige aftale med det tekniske sekretariat. Det skal fremgå af denne aftale, at det tekniske sekretariat sørger for at synliggøre Unionens bidrag i en grad, der svarer til dets størrelse, og fastsætter særlige foranstaltninger, som gør det lettere at udvikle synergier og undgå overlapning af aktiviteter.
            
            
               4.   Kommissionen bestræber sig på at indgå den aftale, der er omhandlet i stk. 3, snarest muligt efter denne afgørelses ikrafttræden. Den underretter Rådet om eventuelle vanskeligheder i forbindelse med denne proces og om datoen for indgåelsen af aftalen.
            
         
         
            Artikel 4
            HR aflægger rapport til Rådet om gennemførelsen af denne afgørelse på grundlag af regelmæssige rapporter fra det tekniske sekretariat. HR-rapporterne skal danne udgangspunkt for Rådets evaluering. Kommissionen oplyser om de finansielle aspekter af det i artikel 1 omhandlede projekt.
         
         
            Artikel 5
            
               1.   Denne afgørelse træder i kraft på dagen for vedtagelsen.
            
            
               2.   Denne afgørelse udløber 48 måneder efter indgåelsen af aftalen i artikel 3, stk. 3. Den udløber dog seks måneder efter ikrafttræden, hvis nævnte aftale ikke er indgået inden da.
            
         
         
            Udfærdiget i Bruxelles, den 25. november 2021.
            
               
                  På Rådets vegne
               
               Z. POČIVALŠEK
               
                  Formand
               
            
         
         
            (1)  Rådets fælles aktion 2004/797/FUSP af 22. november 2004 om støtte til OPCW's aktiviteter inden for rammerne af gennemførelsen af EU's strategi mod spredning af masseødelæggelsesvåben (EUT L 349 af 25.11.2004, s. 63).
         
            (2)  Rådets fælles aktion 2005/913/FUSP af 12. december 2005 om støtte til OPCW's aktiviteter inden for rammerne af gennemførelsen af EU's strategi mod spredning af masseødelæggelsesvåben (EUT L 331 af 17.12.2005, s. 34).
         
            (3)  Rådets fælles aktion 2007/185/FUSP af 19. marts 2007 om støtte til OPCW's aktiviteter inden for rammerne af gennemførelsen af EU's strategi mod spredning af masseødelæggelsesvåben (EUT L 85 af 27.3.2007, s. 10).
         
            (4)  Rådets afgørelse 2009/569/FUSP af 27. juli 2009 om støtte til OPCW's aktiviteter inden for rammerne af gennemførelsen af EU's strategi mod spredning af masseødelæggelsesvåben (EUT L 197 af 29.7.2009, s. 96).
         
            (5)  Rådets afgørelse 2012/166/FUSP af 23. marts 2012 til støtte for Organisationen for Forbud mod Kemiske Våbens (OPCW's) aktiviteter inden for rammerne af gennemførelsen af EU's strategi mod spredning af masseødelæggelsesvåben (EUT L 87 af 24.3.2012, s. 49).
         
            (6)  Rådets afgørelse 2013/726/FUSP af 9. december 2013 om støtte til UNSCR 2118 (2013) og OPCW's eksekutivråd EC-M-33/Dec 1 inden for rammerne af gennemførelsen af EU-strategien mod spredning af masseødelæggelsesvåben (EUT L 329 af 10.12.2013, s. 41).
         
            (7)  Rådets afgørelse (FUSP) 2015/259 af 17. februar 2015 til støtte for Organisationen for Forbud mod Kemiske Våbens (OPCW's) aktiviteter inden for rammerne af gennemførelsen af EU's strategi mod spredning af masseødelæggelsesvåben (EUT L 43 af 18.2.2015, s. 14).
         
            (8)  Rådets afgørelse (FUSP) 2017/2302 af 12. december 2017 til støtte for OPCW-aktiviteterne for at bistå med oprensningsarbejdet på det tidligere oplagringssted for kemiske våben i Libyen inden for rammerne af gennemførelsen af EU's strategi mod spredning af masseødelæggelsesvåben (EUT L 329 af 13.12.2017, s. 49).
         
            (9)  Rådets afgørelse (FUSP) 2017/2303 af 12. december 2017 til støtte for den fortsatte gennemførelse af FN's Sikkerhedsråds resolution 2118 (2013) og OPCW-Eksekutivrådets afgørelse EC-M-33/DEC.1 om destruktion af Syriens kemiske våben inden for rammerne af gennemførelsen af EU's strategi mod spredning af masseødelæggelsesvåben (EUT L 329 af 13.12.2017, s. 55).
         
            (10)  Rådets afgørelse (FUSP) 2019/538 af 1. april 2019 til støtte for Organisationen for Forbud mod Kemiske Våbens (OPCW's) aktiviteter inden for rammerne af gennemførelsen af EU's strategi mod spredning af masseødelæggelsesvåben (EUT L 93 af 2.4.2019, s. 3).
         
            (11)  Rådets afgørelse (FUSP) 2021/1026 af 21. juni 2021 til støtte for Organisationen for Forbud mod Kemiske Våbens (OPCW's) program for cybersikkerhed og cyberrobusthed og informationssikring inden for rammerne af gennemførelsen af EU's strategi mod spredning af masseødelæggelsesvåben (EUT L 224 af 24.6.2021, s. 24).
         
            (12)  Rådets afgørelse (FUSP) 2018/1943 af 10. december 2018 om ændring af afgørelse (FUSP) 2017/2303 til støtte for den fortsatte gennemførelse af FN's Sikkerhedsråds resolution 2118 (2013) og OPCW-Eksekutivrådets afgørelse EC-M-33/DEC.1 om destruktion af Syriens kemiske våben inden for rammerne af gennemførelsen af EU's strategi mod spredning af masseødelæggelsesvåben (EUT L 314 af 11.12.2018, s. 58).
         
            (13)  Rådets afgørelse (FUSP) 2019/2112 af 9. december 2019 om ændring af afgørelse (FUSP) 2017/2303 til støtte for den fortsatte gennemførelse af FN's Sikkerhedsråds resolution 2118 (2013) og OPCW-Eksekutivrådets afgørelse EC-M-33/DEC.1 om destruktion af Syriens kemiske våben inden for rammerne af gennemførelsen af EU's strategi mod spredning af masseødelæggelsesvåben (EUT L 318 af 10.12.2019, s. 159).
      
      
         
            BILAG
            PROJEKTDOKUMENT
            EU-støtte til at fremme OPCW's operationelle effektivitet gennem satellitbilleder
            1.   Baggrund
            
            OPCW's analytiske processer kræver bekræftelse og verifikation af bevismæssige oplysninger, som er fremskaffet på de mest pålidelige måder, der er til rådighed. Satellitbilleder kan, selv om de ikke er den eneste kilde til bevismæssige oplysninger, levere indikationer og bekræftende materiale, som ikke kan fremskaffes fra andre kilder, og de giver således værdifuld analytisk indsigt, som kan bruges til at sikre fuld gennemførelse af konventionen om kemiske våben (CWC). Nøglen hertil er tilstrækkelig institutionel kapacitet, og her kan billeder og billedanalyse lette mere detaljeret og robust missionsplanlægning, forebyggelse af sikkerhedsrisici for udsendte hold samt bevismæssige oplysninger og analyse med henblik på mere omkostningseffektiv verifikation.
            Med gennemførelsen af Rådets afgørelse (FUSP) 2017/2303 har OPCW indrettet sig efter at kunne benytte de unikke oplysninger, som SATCEN's billedanalyse giver i forbindelse med både missionsplanlægning og informationsanalyse. OPCW's indsats for at gennemføre grundigere vidneafhøringer, bekræfte vidneerklæringer og identificere interesseområder mere nøjagtigt er blevet forbedret af satellitbilleder. Satellitbilleder fra Den Syriske Arabiske Republik (SAR) har siden 2014 styrket situationsbevidstheden og sikkerheden og nedbragt risikoen for OPCW's feltmissioner i forbindelse med steder, der skal besøges/inspiceres. Integration af billedanalyser i den operationelle planlægning har gjort det muligt for OPCW-hold at finjustere deres indsats på stedet ved at give holdmedlemmerne billeder, der næsten er i realtid, af det område, de skal indsættes i. Billedanalyse har vist sig at være en strategisk katalysator for OPCW's analytiske indsats og vil også fremover være det.
            Derudover kræver en række efterforskninger af påstået brug samt eksekutivrådsafgørelser med mandat til yderligere besøg på stedet, undersøgelsesmissioner og undersøgelser fortsat støtte fra satellitbilleder. Den unikke analytiske kapacitet, som SATCEN har stillet til rådighed, har givet de hold, der er omfattet af OPCW's mandat, mulighed for at bekræfte oplysninger fra andre kilder og analysere tilfælde af påstået brug i SAR grundigere. Satellitbilledanalyse har vist sig at være uundværlig for OPCW-hold, der er indsat i SAR. Ud over de aktiviteter i forbindelse med SAR, som OPCW har mandat til, venter organisationen, at satellitbilledanalyser vil spille en stadig vigtigere rolle for at lette gennemførelsen af CWC's artikel IX-relaterede aktiviteter (konsultationer, samarbejde og undersøgelse) i sager vedrørende påstande om anvendelse af kemiske våben uden for SAR samt for stater, der råder over kemiske våben, i tilfælde af en eventuel fremtidig tiltrædelse af CWC.
            2.   Projektformål
            
            2.1.   Overordnede mål med projektet
            
            Det overordnede mål med projektet er at sikre sekretariatet kapacitet til at lette gennemførelsen af CWC's artikel IX (konsultationer, samarbejde og undersøgelse) og af OPCW-Eksekutivrådets afgørelser i forbindelse hermed gennem levering af billedtjenester, der afhjælper mangler i missioners situationsbevidsthed, hvorved at det bidrager til at nedbringe OPCW's sårbarhed i forbindelse med udsendelser og maksimerer OPCW's analytiske effektivitet.
            2.2.   Specifikke mål
            
            
                        —
                     
                     
                        Udvide OPCW's kapacitet til at støtte de aktiviteter, der er omfattet af OPCW's mandat (DAT, FFM, IIT osv.), ved hjælp af billedanalyser som en kilde til dokumentation eller bekræftelse af resultater
                     
                  
                        —
                     
                     
                        Anvende målrettet billedanalyse på områder af interesse (steder, ruter osv.) ved planlægning af missioner, der er omfattet af OPCW's mandat (tilfælde af påstået brug (IAU), anfægtelsesinspektioner (CI), tekniske bistandsbesøg (TAV) osv.) til at øge sikkerheden og tilliden til verifikationsnøjagtigheden.
                     
                  2.3.   Resultater
            
            
               De forventede resultater, som projektet bidrager til, er følgende:
            
            
                        —
                     
                     
                        Anvendelse af billeder og analyser i forbindelse med målrettet dokumentation til at underbygge og bekræfte holds resultater og verifikationsprocesser
                     
                  
                        —
                     
                     
                        Minimering af sikkerhedsrisici og øget situationsbevidsthed for at lette den så vidt muligt mest effektive OPCW-missionsplanlægning.
                     
                  3.   Beskrivelse af aktiviteter
            
            
               Aktivitet 1 — Sætte OPCW i stand til effektivt via billedkapacitet at føre passende tilsyn og foretage den nødvendige rapportering til OPCW's politikforberedende organer (Eksekutivrådet og Konferencen af Deltagende Stater)
            
            
               Denne aktivitet har til formål gennem billeder og billedanalyse at give OPCW kapacitet til at give input til målrettede analytiske aktiviteter til fremskaffelse af bevismateriale, samtidig med at OPCW's planlægning optimeres (tildeling og indsats) med henblik på øget missionseffektivitet og nedsat sårbarhed.
            
               Aktivitet 2 — Sætte OPCW i stand til præcist, effektivt og sikkert via billedkapacitet at gennemføre verifikationsaktiviteter og yde den ønskede bistand til de deltagende stater
            
            
               Denne aktivitet har til formål at levere billedtjenester efter behov til CWC's forskellige undersøgelsesanmodninger fra de deltagende stater (IAU, CI, TAV, osv.) samt at optimere OPCW's planlægning (tildeling og indsats) med henblik på øget missionseffektivitet og nedsat sårbarhed.
            4.   Varighed
            
            Den samlede anslåede varighed af gennemførelsen, der finansieres gennem dette projekt, forventes at være på 48 måneder.
            5.   Støttemodtagere
            
            Projektstøttemodtagerne vil være personalet i OPCW's tekniske sekretariat og hold og CWC-interessenter, herunder deltagende stater.
            6.   EU-synlighed
            
            OPCW træffer, under iagttagelse af passende sikkerhedshensyn og på grundlag af de synligheds-/kommunikationstiltag, der står til rådighed for projektet, alle passende foranstaltninger til at gøre opmærksom på, at dette projekt er blevet finansieret af Unionen.